Document ID: /roh_data/filtered/fineweb-2-filterrobots_roh.jsonl.gz/8459

Spezialista/-a per il mantegniment dal manaschi (servetsch tecnic) – uffizi da construcziun bassa, district 5, Tavau (2021)
Champ d'incumbensas
Durant tes emprendissadi lavuras ti en in dals set districts da l'uffizi da construcziun bassa dal Grischun.
Tias fermezzas èn
- inschign manual
- chapientscha tecnica pratica
fidadadad
- abilitad da supportar squitsch corporal
- abilitad da lavurar en in Team
Accents da la scolaziun
Sco spezialista/spezialist per il mantegniment dal manaschi es ti ina generalista absoluta/in generalist absolut. Ti surveglias la tecnica da chasa, fas reparaturas, tgiras parcs, mantegnas maschinas. Tias incumbensas èn tranter auter il mantegniment architectonic, la reparatura da donns dals stabiliments al liber, la tgira da sendas e da vias, il servetsch d'enviern e la reparatura da donns da la cuvrida. La basa per la scolaziun manaschiala è – ultra da la promoziun da la part professiunala – il svilup da la cumpetenza metodica, sociala e persunala. Quai vul dir che ti t'acquistas durant tia scolaziun la savida e las enconuschientschas professiunalas da giudim ensi e che ti es en cas da dumagnar las pretensiuns en il sectur interuman e professiunal.
Pretensiun
Betg ponderescha ditg, mabain t'annunzia anc oz tar nus. Infurmaziuns detagliadas e video davart las singulas professiuns chattas sut www.lehre.gr.ch. Sche ti has anc dumondas u vulessas savair dapli davart la professiun giavischada, lura dà simplamain in Telefon:
Uffizi da persunal dal Grischun, Raffaella Bacchi, Telefon 081 257 32 38
Nus ans legrain da tia annunzia cun il curs da la vita ed ina fotografia sco er cun ils quatter ultims attestats da scola. Ta preschenta curtamain en ina brev e mussa, pertge che nus duessan tscherner gist tai sco proxima emprendista u proxim emprendist.